Eberhard Diepgen
Eberhard Diepgen (sündinud 13. novembril 1941 Berliinis) on Saksamaa poliitik. Alates 1962. aastast kuulub Eberhard Diepgen Saksamaa Kristlik-Demokraatlikku Liitu. 1967. aastal lõpetas ta Berliini Vaba Ülikooli õigusteaduse erialal. 1984–1989 oli ta Lääne-Berliini linnapea ja 1991–2001 Berliini linnapea. 7. novembril 2000 anti talle Maarjamaa Risti II klassi teenetemärk, tunnustades tema tööd Berliini linnapeana.